Ernests Felsbergs

Jānis Ernests Teodors Felsbergs (dzimis , miris ) bija latviešu mākslas vēsturnieks, Tērbatas Universitātes un Latvijas Universitātes profesors, pirmais Latvijas Augstskolas rektora pienākumu izpildītājs (1920—1922) un LU rektors (1922—1923).

Dzīvesgājums 
Ernests Felsbergs ir dzimis 1866. gada 7. novembrī (pēc vecā stila 25. oktobrī) Nēķenes pagasta "Pīkāņu" mājās mežsarga Reiņa Felsberga (1839—1869) un viņa sievas Kristīnes (1845—1909) ģimenē. Agri zaudēja tēvu, māte otrreiz apprecējās ar Krišjāni Felsbergu (1846—1916). Mācījās Taurenes un Dzērbenes draudzes skolās, pēc tam Cēsu apriņķa skolā. Pēc kalpa gaitām (1882—1884) viņš līdz 1888. gadam strādāja Vecpiebalgas Veļķu pagasta skolā, bet nākamos četrus gadus par mājskolotāju Daugavpils apriņķa Līksnā. 1892. gadā viņš kļuva par mājskolotāju Liepkalnē, 1895. gada ziemā apguva senās valodas pie toreizējā Tērbatas studenta Jāņa Endzelīna, 1897. gada maijā beidza Rīgas Aleksandra ģimnāziju un rudenī uzsāka klasiskās filoloģijas studijas Tērbatas Universitātē. Tur kļuva par vecākās latviešu studentu korporācijas Lettonia biedru. Visvairāk Felsberga uzskatus ietekmējuši hellēnists Aleksandrs Ņikitskis (1859—1921) un mākslas vēsturnieks Vladimirs Malmbergs (1860—1921). Pēc studiju beigām 1901. gada maijā Felsbergs uz diviem gadiem tika nosūtīts papildināties uz Pēterburgas universitāti, bet 1904. gadā uz Berlīnes universitāti pie Eduarda Meijera (Meyer) un Ulriha fon Vilamovica-Mellendorfa (von Wilamowitz-Moellendorff).

1905. gadā viņš mācīja grieķu un latīņu valodu Trefnera privātģimnāzijā Tērbatā, bet 11. novembrī pēc darba “Pētījumi par Hēraklejas tabulām” publiskas aizstāvēšanas ieguva privātdocenta titulu. 1910. gada 29. aprīlī Felsbergs aizstāvēja doktora disertāciju “Brāļi Grakhi”. 10. septembrī Felsbergam piešķīra klasiskās filoloģijas un arheoloģijas profesora nosaukumu un viņu apstiprināja par Tērbatas universitātes mākslas muzeja direktoru. Kopā ar Malmbergu viņš zinātniski apstrādāja klasiskās senatnes muzeja materiālus, publicēja oriģinālo eksponātu apskatus. 1910. gadā viņš strādāja arī Berlīnes, Drēzdenes, Minhenes un Vīnes muzejos, bet nākamajā gadā apceļoja Itāliju un Grieķiju. Tērbatas universitātē Felsbergs lasīja klasiskās mākslas, mākslas mitoloģijas, grieķu un romiešu vēstures lekciju kursus.

Pirmā Pasaules kara laikā 1917. gada jūnijā, kad Tērbatā notika Latvijas 2. skolotāju kongress, Felsbergs kopā ar filosofu Jēkabu Osi (1860—1919) vadīja Augstskolas sekciju, kurā tika izstrādāta Latvijas Augstskolas programma. Pēc Rīgas krišanas Felsbergs līdz ar Tērbatas universitāti 1918. gada ziemā evakuējās uz Voroņežu, kur viņš bija mākslas vēstures un teorijas profesors un universitātes mākslas muzeja direktors. Viņš lasīja lekcijas arī konservatorijā, skolotāju institūtā un vadīja mākslas nodaļu guberņas muzejā. 1920. gadā viņš saņēma uzaicinājumu atgriezties Latvijā, bet tika apcietināts un vairāk nekā mēnesi kā ķīlnieks pavadīja Veļikije Luki cietumā.

Pēc atgriešanās dzimtenē 1920. gada augustā Felsbergs uzsāka darbu Latvijas Augstskolas Filoloģijas un filosofijas fakultātē un 3. septembrī ar Latvijas Ministru Kabineta lēmumu tika apstiprināts par Latvijas Augstskolas pagaidu rektoru. Ernesta Felsberga vadībā tika izstrādāts Universitātes satversmes projekts un 1922. gada 14. septembrī viņš tika apstiprināts par pirmo pilntiesīgo universitātes rektoru. Šajā laikā viņš iesaistījās politiskajā darbībā un no Demokrātiskā Centra partijas tika ievēlēts Saeimā. 1923. gadā Felsbergs piedalījās Parlamentāriešu konferencē Kopenhāgenā un Tautu Savienības intelektuālās kopdarbības nodaļas rīkotajā 3.starptautiskajā intelektuālās kopdarbības konferencē Parīzē.
No 1924. gada 19. decembra līdz 1925. gada 4. martam Ernests Felsbergs pildīja Latvijas Izglītības ministra pienākumus.

Pēc ministra pilnvaru beigām Felsbergs lasīja lekcijas arī Mākslas akadēmijā, Latvijas universitātē labiekārtoja Mākslas kabinetu. 1926. gadā Felsbergs apceļoja Grieķiju un uzrakstīja vairākus darbus par antīko mākslu — “Ievads grieķu mākslas vēsturē” (1926), “Grieķu mākslas vēstures literatūra” (1926), “Akropole un Partenons” (1926). Savās lauku mājās Cēsu apriņķa “Pipariņos” viņš uzrakstīja grāmatu “Grieķu vāzu gleznas” (1927), par kuru 1928. gadā saņēma Kultūras fonda prēmiju. Felsbergs bija iecerējis uzrakstīt arī antīkās mākslas vēsturi, taču 1927. gada rudenī viņam diagnosticēja smadzeņu audzēju. Par spīti tam viņš turpināja strādāt līdz savai nāvei 1928. gada 31. augustā.

Meita — Lūcija Felsberga-Bērziņa, mazdēls Guntis Bērziņš, uzņēmējs un politiķsi, Saeimas deputāts.

Avoti 
 Profesors Dr. phil. h. c. Ernests Felsbergs. Dzīve un darbs

Svarīgākās akadēmiskās uzstāšanās 
 Latviešu attieksme pret mākslu. Priekšlasījums Tērbatā 1918. gada 3. janvārī. ("Jaunā Latvija". — Nr.1 (1918), 31.-33.lpp.)
 Egejas kultūra. Runa Latvijas Augstskolas gada svētkos 1920. gada 28. septembrī. (Izglītības Ministrijas Mēnešraksts. — Nr.11., 1920. nov., 401.-407.lpp.)
 Runa Latvijas Republikas Saeimā par Latvijas Universitātes Satversmi 1923. gada 23. februārī
 Atklāšanas runa Latvijas Tautu Savienības veicināšanas biedrības dibināšanas sapulcē, 1923. gada 21. janvārī.

Publikācijas 
 Исследования в области Ираклийских таблиц. — Юрьев: Тип. К.Маттисена, 1905. — 59 с.
 К статистике народонаселения Аттики V в. до Р. Хр. — Юрьев: Тип. К. Маттисена, 1907. — 8 с.
 Микенский период истории Греции. — Юрьев: Тип. Эд. Бергмана, 1907. — 11 с.
 История римского аграрного строя. — [Юрьев, 1909]. — 78 с.
 «Эрот» Соранцо. В сборнике в честь проф. В.К.Мальмберга, 1910
 Античные вазы и терракоты / Вл.К.Мальмберг, Э.Р.Фельсберг. — Юрьев: Тип. К.Маттисена, 1910. — 40 с.
 Братья Гракхи. — Юрьев: Тип. К.Маттисена, 1910. — VIII, 248 с. (aizstāvēta kā doktora disertācija)
 Античные мраморы и бронзы / Вл.К.Мальмберг, Э.Р.Фельсберг. — Юрьев: Тип. К.Маттисена, 1911. — 24 с.
 Гипсовые слепки Музея изящных искусств при императорском Юрьевском университете. — Юрьев: Тип. К.Маттисена, 1913. — XX, 159 с.
 Одна краснофигурная чаша Музея изящных искусств при императорском Юрьевском университете. — Юрьев: Тип. К.Маттисена, 1915. — 12с.

 Cilvēces progress. Dzintarzeme. — Nr.1 (1921, febr.), 13.-14.lpp.
 Literatūras vēsture latviešu skolās. Izglītības Ministrijas Mēnešraksts. — Nr.9 (1921, sept.), 979.-980.lpp.
 Pro domo. E.Felsberga atsauksme par A. Andersona rakstu "Rīgas pilsēta un augstskola". Jaunākās Ziņas. — Nr.199 (1921, 3. sept.), 7.lpp.
 A Hieron kylix. Latvijas Augstskolas raksti. — Rīga, 1921. — 1.[sēj.], 72.-75.lpp.
 “Divas piezīmes pie J.Ozola kga raksta “Izrakumi Priekuļos”. (E.Felsberga atsauksme par J. Ozola rakstu par arheoloģiskajiem izrakumiem.) Izglītības Ministrijas Mēnešraksts. — Nr.5 (1922, maijs), 546.lpp.
 Grieķu īpašvārdu pareizrakstība latviešu valodā. — Rīga: LU, 1922. — 35 lpp.
 Neatliekams pienākums. Jaunākās Ziņas. — Nr.208 (1922, 16. sept.), 6.lpp. (Raksts par jauno zinātnieku sagatavošanu)
 Recenzija par grāmatu Eužens Laube. "Krāsu un formu loģika". — Rīga: Ekonomists, 1921. — 69, [2] lpp.
 Recenzija par grāmatu Roberts Vippers. Seno laiku vēsture. — Rīga: Gulbis, — 152 lpp.
 Sargājat mūsu senču kapus! Izglītības Ministrijas Mēnešraksts. — Nr.5 (1922, maijs), 545.-546.lpp.; Latvijas Kareivis. — Nr.90 (1922, 23. apr.), 6.lpp. ; Latvis. — Nr.190 (1922, 22. apr.), 4.lpp.; Valdības Vēstnesis. — Nr.89 (1922, 22. apr.), 2.lpp.(Par Latvijas arheoloģijas un vēstures pieminekļu aizsardzību)
 Vairāk mīlas, mazāk naida. Mūsu Bērni. — Nr.1 (1922, 27. maijs), 2.lpp. (Par bērnu audzināšanu un attiecībām ģimenē)
 Darbs izglītības laukā. Jaunākās Ziņas. — Nr.288 (1924, 18. dec.), 3.lpp. (izglītības ministra E.Felsberga darba ieceres)
 Kāda būs turpmāk mūsu skolu politika. Brīvā Zeme. — Nr.290 (1924, 20. dec.), 5.lpp.
 Akropole un Partenons. — Rīga: Valters un Rapa, 1926. — 99 lpp.
 Grieķu mākslas vēstures literatūra. — Rīga: Valstspapīru spiestuve, 1926. — 33.-66.lpp.
 Ievads grieķu mākslas vēsturē. — Rīga : Gulbis, 1926. — 30 lpp.
 Latvju akadēmiskās dzīves gaitas. Students. — Nr.115 (1926, 3. nov.), 1.lpp.
 Latvia. Educational yearbook of the International Institute of Teachers College, Columbia university, 1925. — New York: Macmillan, p. 307-323.
 Grieķu vāzu gleznas. — Rīga: Valters un Rapa, 1927. — 147 lpp.
 Kas jāievēro Latvijas Universitāti tālāk izveidojot? Izglītības Ministrijas Mēnešraksts. — Nr.9 (1927, sept.), 200.-202.lpp ; Jaunākās Ziņas. — Nr.153 (1927, 14. jūl.), 1.lpp. ; Students. — Nr.125 (1927, 15. sept.), 3.lpp.
 J.Čakste Tērbatas bēgļu komitejas priekšnieks. Jānis Čakste. Ilustrēts piemiņas rakstu krājums (red. A.Kurmis). — Rīga: Jāņa Čakstes piemiņas fonds, 1928. — 162.-163.lpp.

Raksti par Ernestu Felsbergu 
 E.Felsbergs. Latvieši un latvietes Krievijas augstskolās. — Jelgava : Alunāns, 1908. — 41.lpp.
 Felsbergs, Ernests. Album Lettonorum, 1882-1912. — Rīga: Humpela drukātava, [1912]. — 88.lpp.
 Vēsturisks pārskats par Latvijas Augstskolas nodibināšanu un viņas darbību pirmā (1919./20.) mācības gadā. (sast. P.Dāle). — Rīga: Latvijas Augstskola, 1921. — 76 lpp.
 Latvijas Universitātes piecgadu darbības pārskats, 1919.-1924. — Rīga: LU, 1925. — 381, [2] lpp.
 Blese E. Prof. Ernests Felsbergs (sakarā ar viņa 60 gadu jubileju). Latvis. — Nr.1527 (1926, 7. nov.), 1., 3.lpp.
 Kalniņš Edvarts. Prof. Ernesta Felsberga piemiņai. Latvis. — Nr.2062 (1928, 1. sept.), 3.lpp.
 Miris prof. E.Felsbergs, pirmais universitātes rektors un bij. izglītības ministrs. Pēdējā Brīdī. — Nr.197 (1928, 1. sept.), 6.lpp.
 Felsbergs Ernests. Latvju mazā enciklopēdija Alfreda Bīlmaņa red. — Rīga: Grāmatu Draugs, [193-]. — 697.sl.
 Felsbergs, Ernests. Album Lettonorum, 1870-1882-1930. — Rīga: 1930. — 71.-73.lpp.
 Felsbergs Ernests. Latviešu konversācijas vārdnīca. — Rīga: Gulbis, 1930-1931. — 5.sēj., 8428.-8429.sl.
 Felsbergs Ernests. Es viņu pazīstu: latviešu biogrāfiskā vārdnīca. — Rīga: Biogrāfiskā arhīva apg., 1939. — 164.lpp.
 Felsbergs Ernests. Latvju enciklopēdija. red. A.Švābe. — Stokholma: Trīs Zvaigznes, 1951. — 1.sēj., 631.lpp.
 Felsberg(s), Ernst. Internationale Personalbibliographie 1800-1943. Max Arnim. — 2., verb. und stark verm. Aufl. — Stuttgart: Hiersemann, 1952. — Bd.1: A-K, S.362.
 Немировский А.И. Изучение истории древнего мира в Воронежском университете. Вестник древней истории. — N 3(1967), с.107-111.
 Felsbergs Ernests. Es viņu pazīstu : latviešu biogrāfiskā vārdnīca. — [2.iesp.]. — Grand Haven : Raven Printing, 1975. — 164.lpp.
 Felsbergs Ernests. Enciklopēdiskā vārdnīca: 2 sēj. — Rīga : Latvijas enciklopēdiju redakcija, 1991. — 1.sēj. 185.lpp.
 Bērziņa-Felsberga Lūcija. Mans tēvs — prof. Ernests Felsbergs, pirmais Latvijas Universitātes rektors. Latvijas Vēsture. — Nr.3(1993), 72.-73.lpp.
 Keevallik, Juta. Felsberg, Johann Ernst Theodor. Eesti kunsti ja arhitektuuri biograafiline leksikon. — Tallinn : Eesti Entsüklopeediakirjastus, 1996. — 76.lpp.
 Felsbergs Ernests. Latvijas enciklopēdija: 5 sēj. — Rīga : Valērija Belokoņa izd., 2003. — 2.sēj. 486.lpp.

Apbalvojumi 
 Triju Zvaigžņu ordeņa III šķira (1926)

Cēsu novadā dzimušie
Demokrātiskā Centra politiķi
1. Saeimas deputāti
Latvijas vēsturnieki
Latvijas Universitātes darbinieki
Latvijas Universitātes rektori
Latvijas Mākslas akadēmijas darbinieki
Triju Zvaigžņu ordeņa komandieri
Rīgas Meža kapos apbedītie